О б р а з л о ж е њ е
Одлуке о изменама и допунама одлуке о буџету општине Књажевац за 2026. годину

 ПРАВНИ ОСНОВ
 Правни основ за доношење Одлуке о другим изменама и допунама одлуке о буџету садржан је у члану 20. и 32. Закона о локалној самоуправи („Службени гласник РС“, број 129/07, 83/14-др.закон, 101/16-др.закон, 47/2018 и 111/2021-др.закон) и члану 63. Закона о буџетском систему („Службени гласник РС“, број 54/2009, 73/2010, 101/2010, 101/2011, 93/2012, 62/2013, 63/2013 (испр.), 108/2013, 142/2014, 68/2015 (др.закон), 103/2015, 99/2016, 113/2017, 95/2018, 31/2019, 72/2019, 149/2020, 118/2021, 118/2021 – др.закон, 138/2022, 92/2023 и 94/2024).

 I РАЗЛОЗИ ЗА ПРЕДЛАГАЊЕ ОДЛУКЕ
 Разлoзи за израду ребаланса Одлуке о буџету општине Књажевац за 2026. годину су: 

1. евидентирање трансфера примљених од другог нивоа власти
2. прерасподела средства из става.1 на расходној страни буџета. 

У члану 7. утврђени су приходи и примања по врстама. Укупно утврђени приходи и примања износе 2.177.268.879,00 динара, од чега средства од другог нивоа власти износе 701.754.819,00 динара.
Промене у односу на други Ребаланс буџета општине Књажевац за 2026. годину су следеће:
· 36.840.600,00 динара - Пројекат „Санација ОП 41-ДП ИБ реда 35. – Равна и јавне површине испред сеоског Дома“, трансфер од Министарства привреде.
· 6.700.000,00 динара – Пројекат „Заврешетак радова на изградњи управне зграде ЈКП Стандард Књажевац – изолатерски радови на фасади објекта, трансфер од Министарства државне управе и локалне самоуправе
· 1.467.500,00 динара, Пројекат „Куповина куће на селу“, трансфер од Министарства за бригу о селу
· 500.000,00 динара, Пројекат „Повећање видљивости и препознатљивости Књажевца на туристичкој мапи Србије и региона“, трансфер од Министарства туризма и омладине
У посебном делу Одлуке извршене су измене у финансијским плановима корисника буџетских средстава у односу на други ребаланс  буџета општине Књажевац за 2026. годину. 
Обухватање остварених већих прихода и примања, као и усклађивање расхода са тако оствареним приходима и примањима је неопходно ради обезбеђивања континуитета у функционисању органа општине и изврашавању расхода и издатака за немене предвиђене буџетом.
У нормативном делу Одлуке о буџету општине Књажевац за 2026. годину (Службени лист општине Књажевац“ број 25/2025,3/2026 и 13/2026) нијо било измена.
Ова Одлука ступа на снагу наредног дана од дана објављивања у „Службеном листу општине Књажевац“, из разлога хитности почетка примене.
Општинско веће општине Књажевац је утврдило Предлог одлуке о изменама и допунама одлуке о буџету општине Књажевац за 2026. годину и предлаже Скупштини општине усвајање Одлуке као у предлогу.
ОПШТИНСКО ВЕЋЕ ОПШТИНЕ КЊАЖЕВАЦ

 


